โต้งบี้กนง.ลดดอกเบี้ย
รมว.คลังชี้ดอกเบี้ยควรลดลงต่ำกว่านี้ เพื่อรับมือเงินบาทแข็งค่า
1 ก.พ. 2556

รมว.คลังชี้ดอกเบี้ยควรลดลงต่ำกว่านี้ เพื่อรับมือเงินบาทแข็งค่า
นายกิตติรัตน์ ณ ระนอง รองนายกรัฐมนตรี และ รมว.คลัง กล่าวว่า ได้พูดมาหลายคลังแล้วว่าดอกเบี้ยนโยบายควรลดให้ต่ำกว่าในปัจจุบัน เพื่อทำให้ค่าเงินบาทอ่อนค่าลง ซึ่งการลดดอกเบี้ยเป็นหน้าที่ของคณะกรรมการนโยบายการเงิน (กนง.) ที่จะพิจารณาตัดสินใจลดดอกเบี้ย
"หลายฝ่ายมีความเห็นตรงกันว่า ดอกเบี้ยนโยบายควรลดต่ำลง ก็เป็นเรื่องที่ กนง. ควรนำความคิดเห็นเหล่านี้ไปพิจารณาด้วย" นายกิตติรัตน์ กล่าว
สำหรับอัตราดอกเบี้ยนโยบายของ กนง. ปัจจุบัน 2.75% ต่อปี โดย กนง.ลดดอกเบี้ยครั้งสุดท้าย 0.25% เมื่อเดือน ต.ค. 2555 ที่ผ่านมา เพื่อรับมือเศรษฐกิจโลกที่มีความผันผวนมาก ณ ขณะนั้น